Številka: 4113-25/2016-77 (641)

Datum: 12.2.2018

**POVABILO K ODDAJI PONUDBE**

Naročnik je ob uporabi 2. odstavka 21. člena Zakona o javnem naročanju (Uradni list RS, št. 91/15) sprejel Pravilnik o oddaji javnih naročil, katerih ocenjena vrednost je nižja od mejne vrednosti za uporabo zakona o javnem naročanju, št. 007-27/2015 z dne 19.5.2016 na podlagi katerega naročnik poziva vse zainteresirane ponudnike, da oddajo svojo ponudbo.

1. **Naročnik:** Mestna občina Novo mesto, Seidlova cesta 1, 8000 Novo mesto

**Predmet naročila:** Izdelava **PZI projektov** za celovito obnovo lesene kolesarske steze **in projektantski nadzor izvedbenih del** po izbiri izvajalca prenove.

**Opis obstoječega stanja**

Lesena kolesarska steza je bila zgrajena leta 1996, krožna steza na odprtem je dolžine 250m in širine 7.70m. Na krivinah je naklon steze 44 stopinj, na ravnih odsekih 12 stopinj. Vozna površina je zgrajena iz tropskega lesa Doussie-Afzelia (vrsta mahagonija) iz Kameruna na konstrukciji, sestavljeni iz 380 žebljanih nosilcev iz impregnirane smrekovine. Obris steze je ovalne oblike, dolžina daljše osi je 114m, krajše 60m. Višina steze je v najvišjem delu 6.80m, v najnižjem 3.30m.

**Predviden poseg / sanacija**

Temeljito sanacijo je potrebno izvesti ob upoštevanju, da je novomeški velodrom pridobil homologacijo razreda A mednarodne kolesarske zveze UCI, zato je nujno potrebno ohraniti obstoječo konstrukcijo in preprečiti, da se ob obnovi spremeni geometrija steze. Zato bo obnovo potrebno izvesti postopoma, po posameznih sklopih:

- postopna odstranitev obstoječe vozne konstrukcije,

- sanacija žebljanih nosilcev iz impregnirane smrekovine,

- vgradnja nove vozne površine, zamenjava lesa na področju, kjer je bila lesena rešetka,

- zamenjava obloge ograje,

- zamenjava lesene fasade kolesarske steze.

**Projekt za izvedbo (PZI)**

Projekt za izvedbo mora vseboval načrt arhitekture oz. konstrukcijsko tehnološke načrte, ki so primerni glede na namen kolesarskega (gradbeno inženirskega) objekta in sicer:

- opis obstoječega in predvidenega stanja,

- zbirno projektno oz. tehnično poročilo, ki vsebuje tehnični opis projekta s predvidenimi materiali in tehnološko opremo, ki služi objektu,

- rekapitulacija ocene vseh stroškov odstranitve, sanacije in ponovne gradnje.

Risbe v načrtih morajo vsebovali tlorise vsakega nivoja in značilne prereze. Podrobnejša vsebina in obseg risb načrtov za gradbeni inženirski objekt se bodo uporabila tako, da se doseže raven, primerna zahtevnosti objekta, najmanj pa:

* grafični prikaz obstoječega objekta, tako da je razvidna njegova tlorisna velikost in oblika,
* grafični prikaz značilnih prerezov (profilov) športnega gradbeno inženirskega objekta,
* risbe, sheme in detajle gradbenih in obrtniških del in elementov,
* sheme tehnoloških elementov,
* risbe (de)montaže gradbenih elementov in sklopov,
* risbe in detajle tehnologije vgradnje,
* risbe ležišč, risbe in navodila za vgradnjo konstrukcij in opreme,
* sheme in prikazi faznosti gradnje,
* druge potrebne risbe in prikaze.

Sestavni del načrtov so tudi delavniški in drugi načrti, ki so potrebni za izvedbo gradnje, Tehnično poročilo, ki vsebuje zahtevane lastnosti gradbenih materialov, ter opis njihove vgradnje. Tehnično poročilo vsebuje tudi natančen popis količin materiala in opreme z določitvijo ocene vrednosti, ki bo podlaga za izbiro vrste postopka javnega naročila za izvedbo.

Ponudnik naj oblikuje ceno za izdelavo PZI projektov in projektantski nadzor ločeno. V ceni PZI projekta je potrebno upoštevati oddajo projekta v treh tiskanih izvodih ter v elektronski obliki (risbe v elektronski obliki morajo biti v dwg formatu in v pdf, tekst mora biti v Wordu in pdf, popis del pa v excelu in pdf formatu.

1. **Merilo za oddajo javnega naročila**

Za izbor najugodnejšega ponudnika bo uporabljeno merilo najnižja končna cena, s tem da ponudnik izpolnjuje zahtevane pogoje (glej obrazec 1).

1. **Pogajanja:** Naročnik bo po pregledu prejetih ponudb ponudnike pozval k predložitvi dodatnega popusta.
2. **Rok za dobavo/izvedbo naročila:** Izdelava PZI dokumentacije (v roku 50 dni po podpisani pogodbi), projektantski nadzor pa v skladu s terminskim planom prenove – predvidoma zadnja tretjina leta 2018.
3. **Način in rok plačila:** Račun za opravljena dela bo plačan 30 dan od prejema računa in predani PZI dokumentaciji, projektantski nadzor pa mesečno v skladu z napredovanjem obnovitvenih del.
4. **Rok za oddajo ponudbe**: \_\_\_\_\_\_\_\_\_\_\_\_\_\_\_\_ do 12.00 ure
5. **Način in kraj oddaje ponudbe:** Podpisano in žigosano ponudbo s prilogami, ki jih je določil naročnik (Obrazec 1), je potrebno oddati v zaprti kuverti na naslov naročnika: Mestna občina Novo mesto, Seidlova cesta 1, 8000 Novo mesto. **Na ponudbi mora biti oznaka: NE ODPIRAJ - PONUDBA –»Izdelava PZI dokumentacije in izvajanje projektantskega nadzora za obnovo lesene kolesarske steze velodroma Češča vas«.** Upoštevane bodo ponudbe, ki bodo prispele v navedenem roku.
6. **Ponudba mora obsegati in se nanašati:** Ponudba mora obsegati vse aktivnosti opisane v točki 1.
7. **Naročnik in izvajalec bosta za izvedbo naročila podpisala pogodbo**.
8. **Dodatne informacije v zvezi z izdelavo ponudbe dobite na naslovu naročnika:**
* kontaktna oseba: Pavle Jenič
* e- naslov: pavle.jenic@novomesto.si
* telefonska številka: 07 39 39 215

**Naročnik bo obvestilo o oddaji naročila posredoval po elektronski pošti vsem ponudnikom, ki bodo pravočasno oddali ponudbo, zato morajo ponudniki v svoji ponudbi obvezno navesti elektronski naslov ponudnika**.

Priloge: OBRAZEC 1

Vzorec pogodbe

Pripravil:

Pavle JENIČ, višji svetovalec za investicije

Dr. Iztok KOVAČIČ,

VODJA URADA

ZA PROSTOR IN RAZVOJ

 Dr. Vida ČADONIČ ŠPELIČ,

 DIREKTORICA OBČINSKE UPRAVE

 OBRAZEC št. 1

Na podlagi povabila za oddajo ponudbe za :

Izdelava PZI dokumentacije in projektantskega nadzora za obnovo lesenega dela kolesarske steze velodroma Češča vas

PONUDBO



Podatki o ponudniku:



Prilagamo:

* Kopijo zavarovalne police za odškodninsko odgovornost
* Seznam in opis do sedaj izvedenih projektov (PZI) (s klasifikacijo 241 Objekti za šport, rekreacijo in prosti čas) in da gre za zahteven objekt v zadnjih petih letih (najmanj eden).
* Parafiran vzorec pogodbe

Kraj:\_\_\_\_\_\_\_\_\_\_\_\_\_\_\_\_\_\_\_\_

Datum\_\_\_\_\_\_\_\_\_\_\_\_\_\_\_\_\_\_\_ ŽIG Podpis odgovorne osebe

 \_\_\_\_\_\_\_\_\_\_\_\_\_\_\_\_\_\_\_\_\_